  Майя Бывальцева 5-тӥ шуркынмонэ Сьӧлта ёросысь Кӧпка черкогуртын выль лулчеберет юртэз усьтӥзы. Юртэз «Культура» йӧскалык ӵектос улсын пуктӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Ӵектосэз дасяку ужась группа лулчеберет юртын ужасьёс но творчествоен вырисьёс, ужрадъёслэн куноосыз, со пӧлын ветлы шугъяськись муртъёс, понна вань луонлыкъёс кылдытыны тыршиз. Концерт залын 100 пуксён интыез, тыл но крезьгур тӥрлык пуктэмын. Коллективъёслы кык висъет, артистъёслы гримёрка дасязы, вӧл-вӧл фойе лэсьтӥзы. Озьы ик юртэ лыдӟиськонни интыяськиз. Лулчеберет юртлэн дуныз – 15 миллион 400 сюрс манет. Оскисько та сцена вылысь кырӟанъёс чузъяськозы, калык но туала эктонъёсты быдэстозы. Сьӧлта ёросын чеберлыкъя коллективъёслэн вылӥ быгатонлыкъёссы, лулчеберет ужъюртъёсын ужасьёс туж мыло-кыдоесь. Ӵапак сыӵе командаослы юрттэм потэ Владимир Соловьёв, Удмуртиысь лулчеберетъя министрУжъюртэз усьтонэз лулчеберет удысын ужасьёс но, гуртоос но чидатэк возьмазы. Кӧпкаысь культура юртын пиналъёс, егитъёс но арлыдоос понна укмыс клубъёс ужало. Отчы оглом 90-лэсь трос адями ветлэ. Арлы быдэ отын 140-лэсь трос ужрадъёс ортчыло, кытчы вить сюрс пала пыриське. Тодэ вайытом, 2020-тӥ арын «Культура» йӧскалык ӵектос улсын ньыль лулчеберет юртъёсты тупатъяло но куинь выльзэ пукто. Туннэ нуналлы ньыльзэ ужъюртъёсты усьтӥзы ни.  Тегъёс: Лулчеберет Удмуртия Сьӧлта ВладимирСоловьёв 100ар  